Виња дел Мар

Виња дел Мар — град и општина во Чиле, дел од конурбацијата на Валпараисо (Голем Валпараисо). Се наоѓа во регионот Валпараисо во Чиле. Се наоѓа на 120 километри од Сантјаго де Чиле и до него води патот 68. Градот има население од 324.836 жители (попис 2012 година).

Приморски град пар екселанс, се граничи со градовите Валпараисо (југ), Конкон (север) и Квилпуе (исток).

 Потекло на името 
Виња дел Мар е создадена како резултат на спојувањето на две хациенди, Las siete hermanas и Viña del mar. Северно од градот имало лозови насади и малку по малку градот го добил името Виња де ла Мар, па Виња дел Мар.

 Историја 
Кога била основана територијата на Виња дел Мар, таа била посед на дон Хозе Франциско Вергера Ечеверс. Во 1855 година бил воведен трамвајски сообраќај, а првите трамваи сообраќале помеѓу Виња дел Мар и Валпараисо. Ова создава меѓузависност меѓу овие градови и овозможува да се гради на ново земјиште.

Градот бил основан со декрет на чилеанската влада на 31 мај 1878. Средиштето на градот е најстарото место во градот и се наоѓа на реката Марга Марга што го дели градот на два дела. Малку по малку градот растел и се ширел, жителите се населувале на ридовите. Од почетокот на XX век, градот е приморско одморалиште за богатите класи. Црквата Пресвета Богородица на Виња дел Мар, првата парохиска црква, била изградена во 1912 година.

Во 1929 година, претседателот Карлос Ибањез дел Кампо го изградил летниот претседателски дворец на ридот Кастиљо. Таму, таа година било основано и казиното.

Во 1930-тите, градскиот урбанистички план предвидувал градот да биде целосно урбанизиран до 1970-тите. Рекреативната четврт, што се наоѓа на работ на Валпараисо, била урбанизирана прва. Данта Ињес и Мирафлорес, во северниот дел на општината, биле урбанизирани во 1960-тите. Четвртот Рењака, најбогататиот во градот, сака да стане општина сама по себе.

Во 1960 година бил основан Меѓународниот фестивал на песната Виња дел Мар, што се организира секоја година во февруари.

Во Виња дел Мар се наоѓа стадионот Естадио Саусалито, еден од четирите стадиони за натпреварите во последната фаза на Светското првенство во фудбал во 1962 година.

 Галерија 

Наводи

 Надворешни врски 

  Municipality of Viña del Mar 
  Viña del Mar commercial guide

Категорија:Општини во Чиле
Категорија:Градови во Чиле